google/wiki40b huggingface dataset:
Μεγαλακρία

Ορολογία

Η ετυμολογία του όρου προέρχεται από τις λέξεις: "μεγάλος" + "άκρος", και σημαίνει μεγέθυνση των άκρων (δηλαδή των χεριών, των ποδιών, αλλά και του προσώπου). Ο αγγλικός όρος acromegaly είναι ένα γλωσσικό δάνειο από την ελληνική γλώσσα.

Σχέση με γιγαντισμό

Από την ετυμολογία του όρου διαπιστώνεται και η σχέση με τον γιγαντισμό: Όταν ένα σωματοτρόπο αδένωμα αναπτυχθεί σε ένα παιδί (που δεν έχει περάσει την εφηβική ηλικία), τότε η νόσος που προκαλείται λέγεται "γιγαντισμός" και προκαλεί πολύ πιο εντυπωσιακές εξωτερικές αλλαγές. Αντίθετα, όταν ένα τέτοιο αδένωμα αρχίζει να εκκρίνει την ορμόνη αφού έχει επιτευχθεί το τελικό ύψος (σε έναν ενήλικα), τότε οι διαφορές είναι εντοπισμένες και προκαλούν τη μεγαλακρία. Σε αυτήν την περίπτωση, τη διάγνωση βοηθά η μελέτη μιας παλαιότερης φωτογραφίας του ασθενούς (τα πιο χαρακτηριστικά σημεία που συνήθως εντοπίζονται είναι η μεγέθυνση της γλώσσας και των υπερόφρυων τόξων και η αύξηση της διαμέτρου των δακτύλων).
Τα συμπτώματα της πάθησης και η αντιμετώπισή της μοιάζουν με αυτά του γιγαντισμού. Ωστόσο, στην μεγαλακρία οι αλλαγές είναι λιγότερο εμφανείς και το ύψος του ατόμου δεν αυξάνει.
2312 Ντουμπόσιν

Φυσικά χαρακτηριστικά

Η μέση διάμετρος του Ντουμπόσιν εκτιμάται σε 54,94 χιλιόμετρα. Ο φασματικός τύπος του είναι D, ενώ το γεωμετρικό άλβεδό του είναι 0,0496. Είναι άγνωστο αν και με ποια περίοδο περιστρέφεται ο Ντουμπόσιν γύρω από τον εαυτό του.
Κιδυησσός Φρυγίας

Τοποθεσία

Βρισκόταν 31 χιλιόμετρα δυτικά του Ακροϊνού και ανήκε στην περιοχή της Ακμονίας. Ίσως η παλαιότερη ονομασία να ήταν Κυδησσός. Ήταν κτισμένη στην σημερινή πεδιάδα Setchanli Ova, η οποία είναι πολύ εύφορη. Μια επιγραφή σε παραμορφωμένο βάθρο που βρέθηκε σε κοιμητήριο ενός χωριού στη βόρεια άκρη της πεδιάδας, αναφέρει το όνομα της Κιδυησσού. Ούτως ή άλλως οι αρχαίες επιγραφές είναι λίγες για να δώσουν επαρκείς πληροφορίες για την αρχαία πόλη. Κατά την ελληνιστική εποχή εγκαταστάθηκαν στην πόλη Μακεδόνες άποικοι, όπως συνάγεται από ένα χωρίο του Κλαυδίου Πτολεμαίου. Αργότερα κατελέγη στη ρωμαϊκή επαρχία της Φρυγίας Σαλουταρίας (Phrygia Salutaris). Στα βυζαντινά χρόνια έγινε έδρα επισκόπου. Γνωστοί επίσκοποι ήταν ο Ηράκλειος (451), ο Ανδρέας (787) και ο Θωμάς (879).
Η φρυγική πόλη έκοψε νομίσματα από την εποχή του Νέρωνος και μετά, τα οποία είναι ασυνήθιστα και σε μερικά αναγράφεται ο τίτλος του αρχιερέως: ΚΙΔΥΗΣΣΕΙΣ ΕΠΙ ΦΛΑΟΥΙΟΥ ΠΕΙΝΑΡΙΟΥ ΑΡΧΙΕΡΕΩΣ (εποχή Δομιτιανού). ΕΠΙ ΑΥΡ ΟΥΑΡΟΥ ΛΟΓΙCTOΥ CIΔΥΗCCΕΩΝ (εποχή Φιλίππου του Άραβος). ΕΠΙ ΑΥΡ ΜΑΡΚΟΥ ΑΡΧ ΠΡΩ ΤΟ Β ΚΙ[ΔΥ]ΗΣΣΕ[ΩΝ] (εποχή Φιλίππου του Άραβος).
Πρόκειται για την σημερινή Τσάι Χισάρ (Çayhisar) ή το Κιουτσουχογιούκ (Küçükhöyük) της Τουρκίας.
Resurrection (άλμπουμ των Venom)

Λίστα Τραγουδιών

1. Resurrection (Lant, Dunn, Antton) - 3:03

2. Vengeance (Lant, Dunn, Antton) - 3:51

3. War Against Christ (Lant, Dunn, Antton) - 4:23

4. All There Is Fear (Lant, Dunn, Antton) - 4:42

5. Pain (Lant, Dunn, Antton) - 4:02

6. Pandemonium (Lant, Dunn, Antton) - 4:31

7. Loaded (Lant, Dunn, Antton) - 2:44

8. Firelight (Lant, Dunn, Antton) - 4:55

9. Black Flame (of Satan) (Lant, Dunn, Antton) - 4:32

10. Control Freak (Lant, Dunn, Antton) - 3:03

11. Disbeliever (Lant, Dunn, Antton) - 3:40

12. Man, Myth and Magic (Lant, Dunn, Antton) - 3:49

13. Thirteen (Lant, Dunn, Antton) - 3:37

14. Leviathan (Lant, Dunn, Antton) - 4:30
Βολφ 359

Χαρακτηριστικά

Ο Wolf 359 είναι ένα από το πιο αφανή και με χαμηλή μάζα γνωστά άστρα. Στη φωτόσφαιρα, έχει θερμοκρασία περίπου 2.800 K, η οποία είναι αρκετά χαμηλή για συντηρήσει χημικές ενώσεις. Οι γραμμές απορρόφησης από ενώσεις όπως το νερό και το οξείδιο του τιτανίου έχουν παρατηρηθεί στο φάσμα του. Η επιφάνεια του έχει  μαγνητικό πεδίο που είναι ισχυρότερο από το μέσο μαγνητικό πεδίο του Ήλιου. Ως αποτέλεσμα της μαγνητικής δραστηριότητας που προκαλείται από τη ζώνη μεταφοράς, ο Wolf 359 είναι αστέρας εκλάμψεων (Flare star) (είδος μεταβλητού αστέρα), που μπορεί να εμφανίσει απότομες αυξήσεις της φωτεινότητας για αρκετά λεπτά. Αυτές οι εκλάμψεις εκπέμπουν ισχυρές εκρήξεις ακτινοβολίας ακτίνων-Χ και ακτίνων γάμμα  οι οποίες έχουν παρατηρηθεί από διαστημικά τηλεσκόπια. Ο Wolf 359 είναι ένα σχετικά νέο αστέρι με ηλικία μικρότερη από ένα δισεκατομμύριο χρόνια. Δεν έχουν εντοπιστεί συνοδοί αστέρες ή δίσκοι από συντρίμμια  σε τροχιά γύρω του.
Περαίωση (οικονομία)

Με τον όρο περαίωση ονομάζεται, στο φορολογικό σύστημα της Ελλάδας, ο προαιρετικός ειδικός τρόπος επίλυσης των φορολογικών διαφορών που προκύπτουν από τις εκκρεμείς φορολογικές υποθέσεις, με σκοπό την κατάργησή τους.

Διευκρινίσεις

Η περαίωση δεν είναι υποχρεωτική. 
Η περαίωση δεν είναι πάγια και ισχύει μόνο για τα έτη που αναφέρονται στον αντίστοιχο νόμο. Συνήθως καλύπτει μόνο τυπικές παραβάσεις.
Στάνοβι (Μπρτσκο)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Ιππομέδοντας

Στην ελληνική μυθολογία ο Ιππομέδοντας (Ιππομέδων) είναι ο ένας από τους επτά αρχηγούς που εξεστράτευσαν ενάντια στη Θήβα (Επτά επί Θήβας).
Ο Ιππομέδων ήταν γιος του Αριστομάχου και της Μητιδίκης, και ανεψιός του Αδράστου. Σε άλλη παράδοση, ωστόσο, εμφανίζεται ως γιος του Ταλαού. Ο Ιππομέδοντας φημιζόταν για το γιγαντιαίο ανάστημά του και την τεράστια δύναμή του. Η ασπίδα του απεικόνιζε πάνω της το τέρας Τυφώνα να βγάζει φωτιά απ' τα ρουθούνια του. Λεγόταν ότι κατοικούσε στη Λέρνη: ο Παυσανίας αναφέρει (Β΄ 36, 8) ότι είδε εκεί ερείπια και θεμέλια του ανακτόρου του πάνω στον Ποντίνο λόφο. Σύμφωνα με άλλη παράδοση πάντως, κατοικούσε στις Μυκήνες.
Στη μάχη που έγινε μπροστά στις πύλες της Θήβας, στην εκστρατεία των «Επτά επί Θήβας», ο Ιππομέδοντας σκοτώθηκε από τον Ίσμαρο ή τον Υπέρβιο ενώ σύμφωνα με άλλες πηγές, χτυπήθηκε από τα βέλη των Θηβαίων και πνίγηκε στον Ισμηνό ποταμό. Γιος του Ιππομέδοντα ήταν ο Πολύδωρος, ένας από τους «Επιγόνους». Ο Παυσανίας γράφει (Ι΄ 10, 3) ότι οι Αργείοι αφιέρωσαν άγαλμα του Ιππομέδοντα στους Δελφούς.
Μίχαλ Φίνγκερ

Καριέρα

Ο Μίχαλ Φίνγκερ γεννήθηκε το 1993 στην Πράγα. Με παρότρυνση των γονιών του ασχολήθηκε από μικρός με τον αθλητισμό, δοκιμάζοντας τις ικανότητές του σε διάφορα αθλήματα. Περισσότερο όμως έμεινε στο τένις και στο μοντέρνο πένταθλο, στο οποίο αγωνίστηκε για 3 χρόνια. Τελικά τον κέρδισε το βόλεϊ, ίσως επειδή και οι δύο του γονείς υπήρξαν αθλητές πετοσφαίρισης. Έτσι το 2007 σε ηλικία 14 ετών εντάσσεται και αγωνίζεται στην εφηβική ομάδα της Ντάνσπορτ Πράγας. Την επόμενη χρονιά μεταπηδά στην ΤΣ.Ζ.ΟΥ. Πράγας, ομάδα του Α΄ επιπέδου του τσεχικού πρωταθλήματος. Εκεί παραμένει μέχρι το 2014, οπότε τον ανακαλύπτει η ισχυρή γερμανική Β.Φ.ΜΠ. Φριντρισάφεν.

Την πρώτη του χρονιά στη γερμανική ομάδα κατακτά το νταμπλ (2014-15) και ακολουθεί το Σούπερ Καπ το 2016 και το Κύπελλο Γερμανίας το 2017, στο οποίο ανακηρύσσεται Πολυτιμότερος Παίκτης (M.V.P.). Η περίοδος 2017-18 τον βρίσκει στην ιταλική Βόλεϊ Μιλάνο, που εχει μεταναστεύσει από το Μιλάνο στη Μόντσα με το όνομα Βέρο Βόλεϊ, και την επόμενη χρονιά μεταπηδά στην Ζιράτ Άγκυρας. Το καλοκαίρι του 2019 εντάσσσεται στον Ολυμπιακό Πειραιώς για να καλύψει στη θέση του διαγώνιου το κενό του Γκάβιν Σμιτ, που αναχώρησε για την Κορέα.

Διεθνής καριέρα

Ο Μίχαλ Φίνγκερ κλήθηκε για πρώτη φορά στην ομάδα Κ19 της Τσεχίας το 2011 και ακολούθησαν σταδιακά οι συμμετοχές του στις Κ20 το 2012 και Κ21 το 2013, έτος κατα το οποίο κλήθηκε και στην εθνική ανδρών, με την οποία κατέκτησε το Χάλκινο μετάλλιο στην ΕυρωπαΙκή Λίγκα του 2013, και ανακηρυχθηκε καλύτερος επιθετικός και δεύτερος σκόρερ της διοργάνωσης. Στη συνέχεια αγωνίστηκε σε 3 αγώνες στους τελικούς του Ευρωπαϊκού πρωταθλήματος του ίδιου έτους, και από τότε αποτελεί μόνιμο μέλος της εθνικής ομάδας της χώρας του.

Στην τελική φάση του Ευρωπαϊκού Πρωταθλήματος του 2015 ανακηρύχθηκε σε δύο αγώνες ως ο κορυφαίος παίκτης της αναμέτρησης, παρά τις 3 ήττες της Τσεχίας στη φάση αυτή. Με την εθνική Τσεχίας συμμετείχε τόσο στην Παγκόσμια Λιγκα του 2017 όσο και στην Ευρωπαϊκή Λίγκα του 2018, στην οποία η Τσεχία κατέκτησε το Ασημένιο μετάλλιο και ο ίδιος ανακηρύχθηκε καλύτερος διαγώνιος και επίσης κατατάχθηκε δεύτερος σκόρερ της διοργάνωσης.
Αλ Χαρράρα

Το Αλ Χαρράρα είναι το όνομα των πόλεων:
Γεωγραφικό μήκος

Διαφορά μήκους (Δλ)

Διαφορά μήκους (Δλ) - difference of longitude (D long.) δύο τόπων: είναι τόξο ισημερινού, μικρότερο των 180°, που περιλαμβάνεται μεταξύ των μεσημβρινών των τόπων αυτών. Ο μαθηματικός τύπος εύρεσης της διαφοράς μήκους είναι: Δλ = λ ± λ' (όπου λ λ' τα γεωγραφικά μήκη των δύο τόπων και + αν είναι ετερώνυμα, ~ αν είναι ομώνυμα) μετρούμενο σε μοίρες πρώτα και δεύτερα. Προσοχή αν σε ετερώνυμα μήκη λ + λ' > 180° τότε Δλ = 360° ~ (λ+λ'). Η διαφορά μήκους λαμβάνει ονομασία ανατολική ή δυτική ανάλογα με τη πλεύση που θα ακολουθήσει το πλοίο από το τόπο απόπλου.
Loud Proud & Heavy:The Best of Uriah Heep

Τραγούδια

CD 1

1. Gypsy - 6:37

2. Come Away Melinda - 3:46

3. Wake Up - 6:23

4. Bird of Prey - 4:05

5. High Priestess - 3:40

6. Lady in Black - 4:33

7. Love Machine - 3:37

8. July Morning - 10:36

9. Look at Yourself - 5:07

10. Tears in my Eyes - 4:59

11. The Magician's Birthday - 10:23

12. The Wizard - 2:59

13. Rainbow Demon - 4:24

14. Easy Livin' - 2:36
CD 2

15. Sweet Freedom - 6:37

16. Stealin' - 4:49

17. Return to Fantasy - 5:52

18. Misty Eyes - 4:15

19. One Way or Another - 4:37

20. Can't Keep a Good Band Down - 3:40

21. The Hanging Tree - 3:41

22. Firefly - 6:18

23. Been Away Too Long - 5:04

24. Wise Man - 4:44

25. Free Me - 3:35

26. Illusion - 5:02

27. Free 'n' Easy - 3:02

28. I'm Alive - 4:18

29. Woman of the Night - 4:07
CD 3

30. Fallen Angel - 4:51

31. Been Hurt - 5:03

32. Love or Nothing - 3:02

33. Come Back to Me - 4:22

34. Think ot Over - 3:33

35. Love Stealer - 3:28

36. Feelings - 5:26

37. Too Scared to Run - 3:50

38. Running All Night (with the Lion) - 4:24

39. Hot Persuasion - 3:45

40. On the Rebound - 3:13

41. That's the way that it is - 4:04

42. Stay on Top - 3:35

43. Heartache City (Live) - 5:02

44. Hold Your Head Up - 4:33

45. Stand Back - 3:59

46. Different World - 4:15

Μέλη των Uriah Heep

Στις ηχογραφήσεις των τραγουδιών του Loud Proud & Heavy: The Best of Uriah Heep, συμμετείχαν οι εξής μουσικοί:
Μπέρνι Σο - φωνητικά
Μικ Μποξ - κιθάρα
Φιλ Λανζόν - πλήκτρα
Τρέβορ Μπόλντερ - μπάσο
Ντέηβιντ Μπάιρον - φωνητικά
Κεν Χένσλεϊ - πλήκτρα
Πητερ Γκόλμπι - φωνητικά
Πολ Νιούτον - μπάσο
Άλεξ Νάιπερ - τύμπανα
Νάιτζελ Όλσον - τύμπανα
Κηθ Μπέηκερ - τύμπανα
Μαρκ Κλαρκ - μπάσο, φωνητικά
Ίαν Κλαρκ - τύμπανα
Λι Κέρσλεηκ - τύμπανα
Γκάρι Τέην - μπάσο
Τζον Γουέτον - μπάσο
Τζον Λότον - φωνητικά
Κρις Σλέηντ - τύμπανα
Τζον Σλόμαν - φωνητικά
Τζον Σινκλέρ - πλήκτρα
Μπομπ Ντέισλι - μπάσο
Ελένη Λάμαρη

Βιογραφικά στοιχεία

Γεννήθηκε στην Αθήνα το 1878 ή 1880, και απεβίωσε εκεί το 1912.
Ερρίκος Β΄ του Λινύ

Βιογραφία

Ήταν ο πρωτότοκος γιος του Βάλεραν Α΄ κυρίου του Λινύ και της Ιωάννας κυρίας του Μπωβουάρ.
Ο πατέρας του, πολεμώντας εναντίον του Ιωάννη Β΄ δούκα της Βραβάντης, σκοτώθηκε στη μάχη του Βόρρινγκεν το 1288. Τον διαδέχθηκε ο Ερρίκος Β΄.
Το 1300 απεβίωσε η μητέρα του και το 1303 και ο ίδιος, έπειτα από 15 έτη διακυβέρνησης. Δεν ήταν ούτε 30 ετών και ήταν άτεκνος. Τον διαδέχθηκε ο μικρότερος αδελφός του Βάλεραν Β΄.
Ο Αετός του Βουνού

Πλοκή

Το έργο τοποθετείται στο Κεντάκι, όπου η σύζυγος του J. P. Pettigrew μόλις είχε πεθάνει, επάνω στη γέννα, του γιου τους Edward, ο οποίος γεννήθηκε με αναπηρία. Ο Pettigrew μισεί τον John 'Fear o' God' Fulton, ο οποίος ήταν ερωτευμένος με τη νεκρή γυναίκα του. Ο πατέρας αργότερα διαπιστώνει την αγάπη του γιου του για μία δασκάλα, την Beatrice και αργότερα δείχνει την αρνητικότητα του για αυτό. Προσπαθεί να την πάρει υπό την προστασία του, αλλά αυτή δεν λαμβάνει υπόψιν της τις συμβουλές του. Έτσι, εγκαταλείπει το χωριό, όπου μένει.
Ο Pettigrew, καταβεβλημένος όπως είναι από την απόρριψη που δέχτηκε από τη δασκάλα, αλλά και παράλληλα που έχασε από τη ζωή του τον γιο του, προσπαθεί να δημιουργήσει υπόθεση και να τη συλλάβει η αστυνομία. Ο John ματαιώνει τα σχέδια του και παντρεύεται τελικά με τη δασκάλα, αφού πλέον είναι ερωτευμένοι. Η δασκάλα, αργότερα, κυοφορεί. Κατόπιν τούτου, ο Pettigrew θα αναζητήσει εκδίκηση, προσπαθώντας να φυλακίσει τον John, για τη δολοφονία του γιου του, ο οποίος είναι χαμένος.
Ένα χρόνο αργότερα, ο John αποδρά από τη φυλακή και προσπαθεί να το σκάσει με τη δασκάλα και του παιδί τους. Ωστόσο, η Beatrice αρρωσταίνει βαριά και ο John αναγκάζεται να επιστρέψει στο χωριό για να βρει γιατρό. Εκεί ανακαλύπτει ότι ο Edward τελικά δεν είναι νεκρός. Εφόσον ο νεαρός είναι ζωντανός, ο John καθαρίζει το όνομά του και αφήνεται ελεύθερος. Τέλος, ο Pettigrew, πυροβολείται κατά λάθος και πεθαίνει, μη αποτελώντας πλέον απειλή στον John και στην οικογένειά του.
Τυρμείδες

Τοποθεσία των αρχαίων Τυρμειδών

Ο δήμος των Τυρμειδών, ήταν μικρός δήμος, του άστεως ή των μεσογείων. Η ακριβής θέση του δήμου είναι άγνωστη, αλλά μάλλον βρισκόταν στην κοιλάδα του ποταμού Κηφισού, δυτικά της Αθήνας, κοντά στην Ιερά Οδό, πιθανώς νοτιοανατολικά του σημερινού Κορυδαλλού.
Ο ερευνητής του 19ου αιώνα Διονύσιος Σουρμελής, τοποθετούσε τον δήμο στην τοποθεσία Τριμόρφι.

Η συμμετοχή του δήμου στην αρχαία Βουλή

Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος αρχικά της Οινηίδας φυλής, συμμετείχε με 1 βουλευτή (πιθανόν και με 2) στην αρχαία Βουλή των 500, κατά την πρώτη περίοδο (508 – 307/306 π.Χ.). Μεταξύ 360/359 και 335/334 δεν απέστειλε βουλευτή. Κατά τη δεύτερη περίοδο (307/306 – 224/223 π.Χ.) συμμετείχε με 1 βουλευτή στη Βουλή των 600 και επίσης με 1 βουλευτή την τρίτη περίοδο (224/223 – 201/200 π.Χ.). Την τέταρτη περίοδο (201/200 π.Χ. – 126/127) ο δήμος εντάχθηκε στην Ατταλίδα φυλή, καθώς και την πέμπτη περίοδο (126/127 – 3ος αιώνας), με άγνωστο αριθμό βουλευτών–αντιπροσώπων.
Πιθανολογείται επίσης, ότι ο δήμος ίσως να μοιραζόταν εναλλάξ ένα κοινό βουλευτή με το δήμο της Επικηφισίας ή το δήμο των Ιπποτομαδών.

Οι κάτοικοι των Τυρμειδών

Ο δημότης των αρχαίων Τυρμειδών ονομαζόταν Τυρμείδης ή Τυρμίδης.
Καρλ Κόνσταντς Βίκτορ Φέλλνερ

Βιογραφία

Γεννήθηκε στις 24 Ιουλίου 1807. Πατέρας του ήταν ο Γιόχαν Κρίστιαν Φέλλνερ, τραπεζίτης στο επάγγελμα. Η μητέρα του λέγονταν Σουζάνε Ντοροτέα, το γένος Βέλκερ. Αδελφός του ήταν ο ζωγράφος Φέρντιναντ Φέλλνερ. Μαθήτευσε στο εμπόριο και αρχικά εργάστηκε ως πληρεξούσιος (Prokurist) στην εταιρεία μάλλινων ειδών του θείου του Καρλ Βέλκερ, τον οποίο διαδέχτηκε μετά τον θάνατό του. Το 1848 έγινε μέλος του εμπορικού επιμελητηρίου της Φρανκφούρτης (Frankfurter Handelskammer) και το 1852 ανέλαβε διευθυντής της εταιρείας χημικών προϊόντων του Γκρίσχαϊμ. Ασχολήθηκε με την πολιτική στην ανεξάρτητη Φρανκφούρτη και εκλέχτηκε γερουσιαστής το 1852. Πολιτικά ανήκε στο φιλελεύθερο κόμμα Gothaische Partei. Εκπροσώπησε τη Φρανκφούρτη στης διαπραγματεύσεις ίδρυσης του Γερμανικού Τελωνειακού Ομίλου, ενώ εκλέχτηκε το 1857, 1862 και 1864 ως αναπληρωματικός δήμαρχος της Φρανκφούρτης. 
Σήμερα προς τιμή του φέρει το όνομά του οδός στη Φρανκφούρτη, ενώ έχει αναρτηθεί ανδριάντας του στο πάρκο Φρίντμπεργκ, και ο τάφος του διατηρείται ως μνημείο. Το αρχείο του στεγάζεται στο Ινστιτούτο της ιστορίας της πόλης της Φρανκφούρτης. Η ζωή του έγινε πηγή έμπνευσης του λογοτεχνικού δραματικού έργου «Der letzte Bürgermeister», καθώς και του μυθιστορήματος «La terreur prussienne» του Αλέξανδρου Δουμά.
Κυρά της Ρω

Ιστορία

Το 1927, εγκαταστάθηκαν στη Ρω μόνιμα ο Κώστας και η Δέσποινα Αχλαδιώτου για να ασχοληθούν με την κτηνοτροφία, εντελώς μόνοι τους μέχρι το 1940. Τη χρονιά εκείνη όμως αρρώστησε βαριά ο Κώστας Αχλαδιώτης. Η φωτιά που άναψε η γυναίκα του για να ειδοποιήσει με σινιάλα καπνού τους κατοίκους του Καστελλόριζου και τους παραπλέοντες ψαράδες δεν έγινε εγκαίρως αντιληπτή. Ο σύζυγός της άφησε την τελευταία του πνοή μέσα σε μια ψαρόβαρκα που τον είχε παραλάβει καθυστερημένα για να τον μεταφέρει στο γιατρό του Καστελόριζου. 
Η κυρά της Ρω φρόντισε μόνη της για την ταφή του συντρόφου της. Έπειτα, γύρισε πάλι στη Ρω, αυτή τη φορά με τη γριά μητέρα της, όπου πέρασε τα χρόνια της κατοχής. Εκεί θα προσέφερε υπηρεσίες σε στρατιώτες του Ιερού Λόχου. Με «δυνατή φωνή και γοργή περπατησιά», όπως την περιγράφει ο βιογράφος της Κυριάκος Χονδρός, δεν εγκατέλειψε ποτέ το νησί, ακόμα κι όταν το Καστελόριζο, που βομβαρδίστηκε από τους Άγγλους στη συνθηκολόγηση της Ιταλίας, το 1943, ερήμωσε σχεδόν από τους κατοίκους του, εκ των οποίων οι περισσότεροι εξαναγκάστηκαν να πάρουν το δρόμο της προσφυγιάς.
Μετά το τέλος του Β' Παγκόσμιου Πόλεμου, τα Δωδεκάνησα και μαζί μ' αυτά και το Καστελόριζο και όλες οι παρακείμενες νησίδες και βραχονησίδες, σύμφωνα με τη Συνθήκη των Παρισίων της 10ης Φεβρουαρίου 1947, περιήλθαν στην Ελλάδα. Η μοίρα της Ρω ήταν λοιπόν αναπόσπαστα συνδεδεμένη μ' αυτήν του Καστελόριζου. 
Στις 13 Σεπτεμβρίου 1943, για πρώτη φορά Ελληνικό αντιτορπιλικό, το «Παύλος Κουντουριώτης», κατέπλευσε στο Καστελόριζο, όπου βομβαρδίστηκε μέχρι τις 19 Νοεμβρίου 1943 από Γερμανικά στούκας. Οι κάτοικοι αναγκάστηκαν πάλι να φύγουν με συμμαχικά πλοία είτε προς Κύπρο είτε προς τις μικρασιατικές ακτές. Ωστόσο, η Κυρά της Ρω παρέμεινε στο νησί να υψώνει κάθε πρωί την Ελληνική σημαία, προσφέροντας τη βοήθεια της σε Ιερολοχίτες που βρήκαν καταφύγιο εκεί. Με τη λήξη του πολέμου, ορισμένοι κάτοικοι επέστρεψαν στο Καστελόριζο κατά ομάδες.
Οι περιπέτειες για την Κυρά της Ρω δεν τελείωσαν με την απελευθέρωση. Τον Αύγουστο του 1975, ο Τούρκος δημοσιογράφος Ομάρ Κασάρ και δύο ακόμα άτομα, παρακολουθώντας τη Ρω και εκμεταλλευόμενοι την ολιγοήμερη απουσία της Δέσποινας Αχλαδιώτου για λόγους υγείας, αποβιβάστηκαν εκεί και τοποθέτησαν πάνω σ' ένα κοντάρι 4 μέτρων τη σημαία τους. Η Κυρά της Ρω την κατέβασε αμέσως, όταν γύρισε. Στη 1 Σεπτεμβρίου 1975, κατάπλευσε στο Καστελόριζο το ανθυποβρυχιακό σκάφος «Γ. Πεζόπουλος» για συμπαράσταση στην κυρά της Ρω.
Ευχρηστία

Ο όρος ευχρηστία αφορά την ιδιότητα ενός χρησιμοποιήσιμου συστήματος, τεχνουργήματος ή συσκευής να είναι εύκολο στη χρήση του. Στο γνωστικό πεδίο της επικοινωνίας ανθρώπου-υπολογιστή ο όρος ευχρηστία (αγγλ: usability, στα ελληνικά αποδίδεται εναλλακτικά και ως χρηστικότητα ή ευχρηστότητα) αναφέρεται σε μία βασική ποιοτική παράμετρο ενός αλληλεπιδραστικού υπολογιστικού συστήματος. Ορισμούς ευχρηστίας περιέχουν διεθνή πρότυπα που αφορούν ποιότητα λογισμικού (ISO/IEC 9126) και επικοινωνία ανθρώπου-υπολογιστή (ISO/DIS 9241-11). Η ευχρηστία είναι εν γένει επιδιωκτέα ιδιότητα ενός συστήματος, συσκευής, προϊόντος ή υπηρεσίας και σχετίζεται με την εμπειρία χρήσης του από τους τυπικούς χρήστες. Ο όρος τείνει να καθιερωθεί αντί για την πολυχρησιμοποιημένη και όχι αυστηρά προσδιορισμένη φράση «φιλικότητα προς τον χρήστη».
Όρος Σκάρδος

Ετυμολογία

Στην αρχαιότητα, τα όρη ήταν γνωστά ως Σκάρδος και Σκόρδος (το Σκάρδον ὂρος κατά τον Πολύβιο και τον Πτολεμαίο) και η σημερινή ονομασία προέρχεται από την αρχαία. Ονομάζεται μερικές φορές και Τσάρσκα Πλανίνα (Το βουνό του Τσάρου), λόγω του ότι βρίσκεται κοντά σε παλιές τοπικές πρωτεύουσες, διοικητικά κέντρα (Πρίζρεν, Σκόπια) της Σερβικής Αυτοκρατορίας.

Όρια

Τα όρια του βουνού επεκτείνονται από την πόλη Πρίζρεν ακολουθώντας τους δύο ποταμούς του Πρίζρεν, Λούμπαρτ και Λέπενακ. Στα ανατολικά η οροσειρά περνάει από την πόλη Κασάνικ μέσα από το φαράγγι Κασάνικ και μπαίνει στην ΠΓΔΜ από την κοιλάδα Πόλογκ. Τα όρια είναι δίπλα στις πηγές του Αξιού και εισέρχονται στην κοιλάδα του Μάβροβο. Εκεί ο ποταμός Ραντίκα χωρίζει τον ορεινό όγκο από το ψηλότερο όρος Κόραμπ. Κατόπιν, το βουνό φτάνει στη διασταύρωση των συνόρων τριών χωρών: του Κοσόβου, της ΠΓΔΜ και της Αλβανίας. Η οροσειρά έπειτα συνεχίζει προς τη μικρή ορεινή πόλη Ρεστέλικα, τους ποταμούς Γκλομποσίκα, Πλάβα και τον Λευκό Δρίνο και τελικά φτάνει στην πόλη Πρίζρεν.

Τα βουνά Σαρ στο Κόσοβο

Τα βουνά είναι στα Ν-ΝΑ του Κοσόβου και της Μετόχια. Πολλές αλπικές και παγετώδεις λίμνες βρίσκονται στο Κοσοβιανό μέρος των βουνών, ειδικά νότια του χωριόυ Ντραγκάς, της περιοχής του Σουτμαν και της περιοχής βόρεια της Βράκα. Το χιονοδρομικό κέντρο της Μπρεζόβικα, με υψόμετρο από 900 έως 2.524 μέτρα είναι ΝΑ των βουνών. Η οροσειρά στο Κόσοβο χωρίζεται σε τρεις κύριες ζώνες: στη ζώνη του Λιούμποτεν και της Μπρεζόβικα, στην κεντρική ζώνη του Πρίζρεν και στη ζώνη της Οπόια και της Γκόρα. Πόλεις και χωριά που βρίσκονται δίπλα στο βουνό είναι το Πρίζρεν, που είναι χτισμένο στους πρόποδες του, η πόλη Κατσιάνικ, καθώς και τα χωριά Ντραγκάς, Μπρεζόβικα και Στρπτσε. Λίμνες στο Κοσοβιανό μέρος των βουνών είναι η μεγάλη και η μικρή Γιαζινάκο, η Σουτμάνσκο και οι Στρμπάσκο, Μπλατέσκο και Ντινιβόντνο.
Πεπινίδες

Οι Πεπινίδες (και Πιπινίδες) ή Αρνουλφίδες (και Αρνούλφοι) είναι μέλη μιας οικογένειας Φράγκων αριστοκρατών, οι επίλεκτοι γόνοι των οποίων υπηρέτησαν ως Κύριοι του Παλατιού, de facto ηγεμόνες των Φραγκικών βασιλείων της Νευστρίας και της Αυστρασίας, που τυπικά ήταν υπό την ηγεμονία των Μεροβίγγειων.
Η δυναστεία θεωρείται συνήθως ότι ιδρύθηκε από τον Άγιο Αρνούλφο, επίσκοπο του Μετς στις αρχές του 7ου αιώνα, ο οποίος κατείχε πολύ μεγάλη ισχύ και επιρροή στα Μεροβίγγεια βασίλεια.
Ο γιος του, Ανσέγκιζελ παντρεύτηκε την Αγία Μπέγκα, την κόρη του Πεπίνου του Πρεσβύτερου (Πεπίνος Α΄ του Λάντεν), των οποίων γιος ήταν ο Πεπίνος του Χέρσταλ. Από τους παππούδες του Πεπίνου προέρχεται το όνομα της δυναστείας πριν τον Κάρολο Μαρτέλο, Αρνούλφοι ή Πεπινίδες.
Η κυριαρχία του παλατιού του βασιλείου της Αυστρασίας άρχισε στην οικογένεια με τον Ανσέγκιζελ και συνέχισε με τον Πεπίνο του Χέρσταλ. Ο Πεπίνος κατέκτησε την Νευστρία στην Μάχη του Τερτρύ το 687 και επέκτεινε την κυριαρχία των Αρνούλφων σε όλους τους Φράγκους.
Η δυναστεία ουσιαστικά τελείωσε με το θάνατο του Πεπίνου, τον οποίο διαδέχτηκε ο νόθος γιος του Κάρολος Μαρτέλος. Ο Πεπίνος είχε νόμιμα εγγόνια όταν πέθανε, αλλά δεν μπόρεσαν να πάρουν την εξουσία, και έτσι η γραμμή της γενιάς του έσβησε.
Ο Κάρολος Μαρτέλος ίδρυσε νέα γραμμή στην οικογένεια, την οποία η ιστορικοί ονόμασαν Καρολίγγεια, από το όνομά του.
Θύρα 7

Η Θύρα 7 είναι ο δημοφιλέστερος σύνδεσμος οργανωμένων οπαδών του Ολυμπιακού Πειραιώς.

Ιστορία

Δημιουργήθηκε το 1974, παίρνοντας το όνομά της από την ομώνυμη θύρα 7 του Σταδίου Καραϊσκάκη, στον Πειραιά, από όπου παρακολουθούσαν τα παιχνίδια του Ολυμπιακού οι σκληροπυρηνικοί οπαδοί του.

Η Θύρα 7 σήμερα

Μετά την κατεδάφιση του Σταδίου Καραϊσκάκη και την κατασκευή του Νέου Σταδίου Καραϊσκάκη ο σύνδεσμος έχει κάνει έδρα του τη Θύρα 7. Αριθμεί 63 συνολικά υποσυνδέσμους σε διάφορα μέρη του κόσμου, στην Ελλάδα, την Κύπρο, την Αμερική, τη Γερμανία, το Λονδίνο και δύο σημαντικές ελληνικές παροικίες της Αυστραλίας, το Σίδνεϋ και τη Μελβούρνη. Κεντρικός σύνδεσμος και έδρα της οργάνωσης είναι το "PORTO LEONE" στο Κερατσίνι.
Βαλκανικοί Αγώνες Στίβου 1978

Οι 37οι Βαλκανικοί Αγώνες Στίβου 1978 έγιναν στη Θεσσαλονίκη, στο Καυτανζόγλειο Στάδιο από 11 ως 13 Αυγούστου. Συμμετείχαν και οι έξι βαλκανικές χώρες. Στους άνδρες, σε 23 αγωνίσματα, νικήτρια ήταν η Ελλάδα ενώ στις γυναίκες, σε 16 αγωνίσματα, νικήτρια ήταν η Ρουμανία.